CELEX: C2007/117/11
Language: lv
Date: 2007-05-26 00:00:00
Title: Lieta C-126/07: Lūgums sniegt prejudiciālu nolēmumu — izteikts ar Rozhodčí soud při Hospodářské komoře České republiky a Agrární komoře České republiky (Čehijas Republika) 2007. gada 26. februāra rīkojumu — Reisebüro Bühler GmbH / Dom.info e.K. , Sebastian Dieterle

26.5.2007   
            
            
               LV
            
            
               Eiropas Savienības Oficiālais Vēstnesis
            
            
               C 117/8
            
         Lūgums sniegt prejudiciālu nolēmumu — izteikts ar Rozhodčí soud při Hospodářské komoře České republiky a Agrární komoře České republiky (Čehijas Republika) 2007. gada 26. februāra rīkojumu — Reisebüro Bühler GmbH/Dom.info e.K., Sebastian Dieterle
   
   (Lieta C-126/07)
   (2007/C 117/11)
   Tiesvedības valoda — vācu
   Iesniedzējtiesa
   Rozhodčí soud při Hospodářské komoře České republiky a Agrární komoře České republiky
   Lietas dalībnieki pamata procesā
   
      Prasītāja: Reisebüro Bühler GmbH
   
   
      Atbildētāji: Dom.info e.K., Sebastian Dieterle
   
   Prejudiciālie jautājumi
   
               1)
            
            
               Vai, pamatojoties uz Regulu (EK) Nr. 874/2004 (1), Rozhodčí soud při Hospodářské komoře České republiky a Agrární komoře České republiky (Rozhodčí soud) izveidotajai šķīrējtiesai lietām par “.eu ”domēna vārdu ir tiesības iesniegt lūgumu sniegt prejudiciālu nolēmumu atbilstoši EKL 234. panta 2. punktam?
            
         
               2)
            
            
               Ja Tiesa uz pirmo prejudiciālo jautājumu atbild apstiprinoši:
               Vai, pamatojoties uz tiesībām noteikt alternatīvas strīdu izšķiršanas procedūras (ADR procedūras), kas izriet no Regulas (EK) Nr. 874/2004 22. panta 5. punkta, var paredzēt tādus noteikumus, kas atbildētājam citu starpā piešķir tiesības ne tikai prasīt sūdzības noraidīšanu, bet arī lūgt konstatēt, ka sūdzība ir iesniegta, rīkojoties ļaunā ticībā, un tas ir uzskatāms par procedūras pārkāpumu (ADR noteikumu B iedaļas 12. panta h) punkts)?
            
         
               3)
            
            
               Ja Tiesa uz otro prejudiciālo jautājumu atbild noliedzoši:
               Vai šķīrējtiesas strīdu izšķiršanas komisijai, pamatojoties uz citām Kopienu tiesību normām vai vispārējiem Kopienu tiesību principiem, kas izriet no dalībvalstu konstitucionālo tiesību sistēmas, ir tiesības lemt par konstatējuma lūgumu?
            
         
      (1)  OV L 162, 40. lpp.